ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660013361
ขอความช่วยเหลือจัดสรรเจ้าหน้าที่เข้าไปฉีดพ่นยากำจัดยุงลายให้กับประชาชน บริเวณชุมชนวัดสังข์กระจาย แขวงวัดท่าพระ เขตบางกอกใหญ่ กรุงเทพมหานคร จุดสังเกต หากมาจากทางห้างสรรพสินค้าบิ๊กซีบุปผาราม ข้ามสะพานเจริญพาศน์ ตรงไปแล้วเจอจะซอยอิสรภาพ 21 (ซอยวัดสังข์กระจายวรวิหาร) เมื่อเข้าไปในซอยฯ แล้วเจอวัดสังข์กระจายวรวิหาร จะอยู่ทางด้านซ้ายมือ ส่วนด้านขวามือจะเป็นคลองวัดสังข์กระจาย โดยเริ่มจากจุดนี้เข้าไปก็จะเป็นชุมชนวัดสังข์กระจาย มีบ้านเรือนประชาชนตั้งอยู่จำนวนหลายหลัง เนื่องจากผู้ร้องแจ้งว่าช่วงนี้ น้ำในลำคลองวัดสังข์กระจาย มีความสกปรกเป็นสีดำ กลายเป็นแหล่งเพาะเชื้อ และมียุงชุกชุม ยิ่งเมื่อถึงช่วงเวลาประมาณ 17.00 - 18.00 น. จะมียุงชุกชุมอย่างมาก ผู้ร้องเกรงว่าหากโดนยุงกัดจะทำให้ได้รับเชื้อเป็นโรคไข้เลือดออกได้ จึงขอให้หน่วยงานที่เกี่ยวข้องจัดสรรเจ้าหน้าที่เข้าไปฉีดพ่นยากำจัดยุงลายให้กับประชาชนในพื้นที่ดังกล่าว ประสบปัญหามาเป็นระยะเวลาประมาณ 2-3 เดือน (ผู้ร้องประสงค์ให้เปิดเผยชื่อเล่น และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata